1990D0424 — MT — 12.12.2003 — 014.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B ID-DEĊIŻJONI TAL-KUNSILL tas-26 ta' Ġunju 1990 dwar in-nefqa fil-kamp veterinarju (90/424/KEE) (ĠU L 224, 18.8.1990, p.19)

Emendat bi:







(*) Dan l-att qatt ma ġie ppubblikat bil-Malti.







NB: Din il-verżjoni konsolidata tinkludi referenzi għall-unità Ewropea ta’ kont u/jew l-eku, li mill-1 ta’ Jannar 1999 għandha tinftiehem bħala referenza għall-euro – Ir-Regolament tal-Kunsill (KEE) Nru 3308/80 (ĠU L 345, ta’ l-20.12.1980, p. 1) u r- Regolament tal-Kunsill (KE) Nru 1103/97 (ĠU L 162, tad-19.6.1997, p. 1).









▼B

ID-DEĊIŻJONI TAL-KUNSILL

tas-26 ta' Ġunju 1990

dwar in-nefqa fil-kamp veterinarju

(90/424/KEE)







IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 43 tiegħu, Wara li kkunsidra l-proposta mill-Kummissjoni ( 1 ), Wara li kkunsidra l-opinjoni tal-Parlament Ewropew ( 2 ), Wara li kkunsidra l-opinjoni tal-Kumitat Ekonomiku u Soċjali ( 3 ), Billi annimali ħajjin u prodotti li joriġinaw minn annimali jidhru fuq il-lista ta' l-Anness II tat-Trattat; billi trobbija ta' annimali ħajjin u t-tqegħid fis-suq ta' prodotti li joriġinaw minn annimali huma sors ta' dħul għal parti kbira tal-popolazzjoni agrikola; Billi l-iżvilupp razzjonali ta' dan is-settur u t-titjib fil-produttività jistgħu jkunu miksuba b'miżuri veterinarji mmirati lejn il-protezzjoni u ż-żieda tas-saħħa tal-pubbliku u ta' l-annimali fil-Komunità; Billi biex jintlaħaq l-iskop hemm bżonn li l-Komunità tipprovdi għajnuna għall-azzjonijiet illi jittieħdu jew maħsuba li ser jittieħdu; Billi l-Komunità ser tadotta miżuri li għandhom l-iskop illi b'mod progressiv jiġi stabbilit suq intern tul perjodu li jispiċċa fil-31 ta' Diċembru 1992; Billi, f'dan il-qafas, il-Komunità għandha tagħmel kontribuzzjoni finanzjarja lejn il-qerda, kemm jista’ jkun malajr, ta' kull tixrid ta' mard infettiv serju; Billi huwa wkoll neċessarji li tiġi pprevenuta u mnaqqsa, b'miżuri approprjati ta' kontroll, il-preżenza ta' żonosijiet li huma ta' ħsara għas-saħħa tal-bniedem; Billi l-istrateġija ġdida ta' kontroll teħtieġ ir-rażan ta' kontrolli fil-fruntieri interni u l-armonizzazzjoni tas-sistema ta' kontroll għall-prodotti li ġejjin minn pajjiżi terzi; billi jidher li hu xieraq li tiġi ffaċilitata l-implimentazzjoni ta' dik l-istrateġija billi tiġi pprovduta kontribuzzjoni finanzjarja mill-Komunità għall-bidu u l-iżvilupp ta' l-istrateġija l-ġdida; Billi l-armonizzazzjoni tal-ħtiġiet essenzjali li għandhom x’ jaqsmu mal-protezzjoni tas-saħħa tal-pubbliku, il-protezzjoni ta' saħħa ta' l-annimali u l-protezzjoni ta' l-annimali tippresupponi li l-Komunità taħtar laboratorji li jaħdmu flimkien u ta' riferenza u li jittieħdu azzjonijiet tekniċi u xjentifiċi; billi jidher li hu xieraq li l-Komunità tipprovdi kontribuzzjoni finanzjarja; billi, fil-qasam tal-protezzjoni ta' l- annimali b'mod partikolari, huwa mixtieq li tinħoloq database biex tinġabar, tinħażen u tixxerred kull informazzjoni neċessarja; Billi l-miżuri għall-qerda ta' ċertu mard ta' l-annimali diġà jikkwalifika għal għajnuna finanzjarja mill-Komunità; billi d-dispożizzjonijiet konċernati jinkludu dawk adottati b'Direttiva tal-Kunsill 77/391/KEE tas-17 ta' Mejju 1977 li introduċew miżuri tal-Komunità għall-qerda tal-bruċellożi, it-tuberkulożi u l-lewkożi fl-ifrat ( 4 ), kif l-aħħar emendata bir-Regolament (KEE) Nru 3768/85 ( 5 ), id-Direttiva tal-Kunsill 82/400/KEE ta' l-14 ta' Ġunju 1982 li emendat id-Direttiva 77/391/KEE u li introduċiet miżura supplementari tal-Komunità għall-qerda tal-bruċellożi, it-tuberkulożi u l-lewkożi ( 6 ), kif l-aħħar emendata bir-Regolament (KEE) Nru 3768/85, id-Deċiżjoni tal-Kunsill 89/145/KEE ta' l-20 ta' Frar 1989 li ntroduċiet miżura finanzjarja tal-Komunità għall-qerda ta' pleuropneumonia kontaġjuża taċ-ċanga (CBPP) fil-Portugall ( 7 ), id-Deċiżjoni tal-Kunsill 80/1096/KEE tal-11 ta' November 1980 li introduċiet miżuri finanzjarji tal-Komunità għall-qerda ta' deni klassiku tal-majjal ( 8 ), kif l-aħħar emendata bid-Deċiżjoni 87/488/KEE ( 9 ) id-Deċiżjoni tal-Kunsill 86/649/KEE tas-16 ta' Diċembru 1986 li introduċiet miżura finanzjarja tal-Komunità għall-qerda tad-deni Afrikan tal-ħnieżer fil-Portugall ( 10 ), kif l-aħħar emendata bid-Deċiżjoni 89/577/KEE ( 11 ), id-Deċiżjoni tal-Kunsill 86/650/KEE tas-16 ta' Diċembru 1986 li introduċiet miżura finanzjarja tal-Komunità għall-qerda tad-deni Afrikan tal-ħnieżer fi Spanja ( 12 ), id-Deċiżjoni tal-Kunsill 89/455/KEE tal-24 ta' Lulju 1989 li introduċiet miżuri tal-Komunità sabiex iwaqqfu proġett pilota għall-kontroll tar-rabja sabiex tinqered jew għall-prevenzjoni tagħha ( 13 ); billi huwa tal-fehma illi l-kontribuzzjonijiet finanzjarji mill-Komunità li huma maħsuba sabiex jinqered il-mard li hemm riferenza għalih aktar’ l fuq jkomplu jkunu rregolati bid-Deċiżjoni li għandha x'taqsam magħhom; billi, xorta waħda, fejn għandu x'jaqsam mal-miżuri addizzjonali għall-qerda tal-bruċellożi, it-tuberkolożi u l-lewkożi fil-frat, kif ipprovdut fid-Deċiżjoni 87/58/KEE ( 14 ), jista jidher li tkun iġġustifikata, fl-interessi tal-konsistenza, sabiex tigi pprovduta l-possibilità li jiżdied il-livell tal-kontribuzzjoni finanzjarja tal-Komunità sa 50 % ta' l-ispiża li tintefaq mill-Istati Membri għall-qatla ta' l-ifrat; Billi għandhom isiru dispożizzjonijiet għal miżura finanzjarja tal-Komunità għall-qerda u s-sorveljanza ta' ċertu mard ta' l-annimali; billi l-miżuri finanzjarji tal-Komunità għall-qerda u s-sorveljanza tal-mard ta' l-annimali li jinvolvu spejjeż ta' bilfors mill-estimi tal-Komunità għandhom jinġabu flimkien taħt kap wieħed; Billi huwa xieraq li d-dmir li jittieħdu miżuri ta' applikazzjoni jgħaddi għand il-Kummissjoni, ADOTTA DIN ID-DEĊIŻJONI:







L-Artikolu 1

Din d-Deċiżjoni tipprovdi l-proċeduri li jirregolaw il-kontribuzzjoni finanzjarja tal-Komunità għal:

— miżuri veterinarji speċifiċi,

— miżuri ta' spezzjoni fil-kamp veterinarju,

— programmi għall-qerda u sorveljanza ta' mard ta' l-annimali.

Din id-Deċiżjoni m'għandiex taffetwa l-għażla li għandhom ċerti Stati Membri li jkunu eliġibbli għal kontribuzzjoni finanzjarja mill-Komunità ta' aktar minn 50 % skond ir-Regolament tal-Kunsill (KEE) Nru 2052/88 ta' l-24 ta' Ġunju 1988 dwar il-Ħidmiet tal-Fondi Strutturali u l-effettività u l-koordinament ta' l-attivitajiet ta' bejniethom u ma’ l-operazzjonijiet tal-bank Ewropew ta' Investiment u strumenti oħra eżistenti ( 15 ).







IT-TITOLU 1

MIŻURI VETERINARJI SPEĊIFIĊI

L-Artikolu 2

Miżuri veterinarji speċifiċi għandhom jinkludu:

— miżuri ta' emerġenza,

— il-kampanja kontra l-marda ta' l-ilsien u tad-dwiefer,

— miżuri għall-protezzjoni ta' l-annimali,

— kontribuzzjoni għall-iskemi nazzjonali għal qerda ta' ċertu mard,

— miżuri tekniċi u xjentifiċi.







Il-kapitolu 1

Miżuri ta' emergenza

L-Artikolu 3

1. Id-dispożizzjonijiet ta' dan l-Artikolu għandhom japplikaw fil-każ illi tiġri waħda minn dawn il-mardiet li ġejjin fit-territorju ta' Stat Membru:

— pesta ta' l-ifrat rinderpest,

— pesta tan-nagħaġ u l-mogħoż,

— marda vexxikulari tal-ħnieżer,

— blue tongue,

— il-marda Teschen,

— pesta ta' l-għasafar,

— ġidri fuq nagħġajewġidri fuq mogħża,

— id-deni Rift Valley,

— il-marda lumpy skin,

— mard Afrikan taż-żwiemel,

— stomatite vexxikulari,

— Venezuelan equine viral encephalomyelitis,

▼M6

— il-marda ta' l-emorraġija taċ-ċriev,

▼M7

— id-Deni klassiku tal-ħnieżer,

▼M9

— id-deni Afrikan tal-ħnieżer,

— il-plewropnewmonja li tittieħef tal-bhejjem tal-fart.

▼B

2. L-Istati Membri konċernati għandhom jiksbu kontribuzzjoni finanzjarja mill-Komunità għall-qerda tal-marda, bil-kondizzjoni illi l-miżuri li japplikaw immedjatament jinkludu għall-anqas l-iżolament tar-razzett miż-żmien tas-suspett u, wara konferma uffiċjali tal-marda:

— il-qtil ta' annimali li jappartienu għal speċi suxxettibbli li huma affettwati jew kontaminati jew suspettati li huma affetwati jew kontaminati, u l-qerda tagħhom, u, f'każ ta' pesta ta' l-għasafar, d-distruzzjoni tal-bajd,

— il-qerda ta' għalf kontaminat u tagħmir kontaminat, fejn dan ta' l-aħħar ma jistax ikun diżinfettat skond it-tielet daħla,

— it-tindif, diżinsettizzazzjon u diżinfettazzjoni tar-razzett u t-tagħmir f'dawn l-irzietet,

— it-twaqqif ta' żoni ta' protezzjoni,

— l-impożizzjoni ta' miżuri approprjati sabiex jipprevienu r-riskju tat-tixrid ta' infezzjoni,

— it -twaqqif ta' perjodu ta' stennija li għandu jiġi osservat wara l-qatla qabel ma jerġa’ jintrama r-razzett,

— kumpens mgħaġġel u adegwat għall-bdiewa li jrabbu l-annimali.

▼M6

2a. L-Istati Membri interessati għandhom ukoll jikkwalifikaw għal kontribuzzjoni finanzjarja Komunitarja fejn, malli tfaqqa' waħda mill-mardiet elenkati fil-paragrafu 1, żewġ Stati jew aktar jikkollaboraw mill-qrib għalbiex jikkontrollaw l-epidemija, b'mod partikolari fit-twettiq ta’ stħarriġ epidemjoloġiku u miżuri tas-sorveljanza għall-marda. Mingħajr preġudizzju għall-miżuri pprovduti skond l-organizzazzjoni komuni tas-swieq interessati, il-kontribuzzjoni finanzjarja speċifika Komunitarja għandha tiġi deċiża skond il-proċedura stabbilita fl-Artikolu 41.

▼B

3. L-Istati Membri konċernati għandhom, mingħajr dewmien, jinfurmaw lill-Kummissjoni u lill-Istati Membri l-oħra bil-miżuri applikati skond il-leġislazzjoni tal-Komunità dwar in-notifika u l-qerda u r-riżultati tagħhom. Is-sitwazzjoni għandha tkun eżaminata kemm jista’ jkun f'malajr fi ħdan il-KumitatVeterninarju Permanenti li minn issa l quddiem imsemmi bħala “l-Kumitat”, imwaqqaf bid-Deċiżjoni 68/361/KEE ( 16 ) Il-kontribuzzjoni finanzjarja speċifika mill-Komunità għandha tiġi deċiża skond il-proċedura stabbilita fl-Artikolu 41, mingħajr preġudizzju għall- miżuri li hemm fil-kuntest ta' l-organizzazzjoni komuni tas-swieq.

4. Jekk, minħabba l-iżvilupp tas-sitwazzjoni fil-Komunità, tiġi ppruvata neċessarja li t-tkomplija tal-miżuri li hemm fil-paragrafu 2, deċiżjoni ġdida li tikkonċerna l-kontribuzzjoni finanzjarja mill-Komunità, li tista’ taqbeż il-figura ta' 50 % stabbilita fl-ewwel daħla tal-paragrafu 5, tista tkun adottata skond il-proċeduri stabbiliti fl-Artikolu 40. Meta din id-Deċiżjoni tkun adottata, kull miżura li l-Istati Membri konċernati għandhom jieħdu sabiex jassiguraw is-suċċess ta' l-azzjoni li tista’ tiġi stabbilita, u b'mod partikolari miżuri oħra ħlief dawk imsemmija fil-paragrafu 2.

5. Mingħajr preġudizzju għal miżuri li jappoġġaw is-suq li għandhom jittieħdu bħala parti mill-organizzazzjoni komuni tas-swieq, il-kontribuzzjoni finanzjarja mill-Komunità, maqsuma jekk hemm bżonn f'diversi fergħat, għandhom ikunu:

— 50 % ta' l-ispiża li tintefaq mill-Istati Membri sabiex jikkompensaw is-sidien għall-qatla, il-qerda ta' l-annimali u, fejn xieraq, il-prodotti tagħhom, għat-tindif, diżinsettazzjoni u diżinfettazzjoni ta' l-irziezet u t-tagħmir u għall-qerda ta' għalf kontaminat u tagħmir kontaminat li hemm referenza għalih fit-tieni daħla tal-paragrafu 2,

— fejn it-tilqim ġie deċiż skond il-paragrafu 4, 100 % ta' l-ispiża tal-forniment tat-tilqim u 50 % ta' l-ispiza li tintefaq biex isir it-tilqim.

L-Artikolu 4

▼M9

1. Id-dispożizzjonijiet ta' l-Artikolu 3 għandhom japplikaw fejn hu involut il-kontroll tar-riskji gravi għas-saħħa għall-Unjoni, li jkunu kkawżati mill-mard riferit fl-Artikolu 3(1), saħansitra jekk it-territorju fejn tiġri l-marda jkun bla ħsara għall-programm ta' l-eradikazzjoni skond l-Artikolu 24.

▼B

2. Fil-każ tal-marda ta' Newcastle fit-territorju ta' Stat Membru, l-Artikolu 3 għandu japplika.

Iżda, ħlief fejn il-Kummissjoni tieħu deċiżjoni skond il-proċedura stabbilita fl-Artikolu 41, li tawtorizza, fuq ċerti kondizzjonijiet jew għal perjodu limitat jew arja limitata, r-rikors għat-tilqim, l-ebda kontribuzzjoni finanzjarja mill-Komunità ma tingħata għal forniment tat-tilqim jew sabiex isir it-tilqim.

▼M5

3. Id-disposizzjonijiet ta' l-Artikolu 3, minbarra r-raba' indent tal-paragrafu 2 u t-tieni indent tal-paragrafu 5, għandhom japplikaw meta jinstab żonosi mniżżel fil-lista fid-Direttiva 92/117/KEE, basta iżda illi din is-sejba tkun ta' riskju immedjat għall-ħajja tal-bniedem. Din il-kondizzjoni trid tiġi mwettqa meta tittieħed id-deċiżjoni provduta bl-Artikolu 3 (3).

▼B

L-Artikolu 5

1. Skond il-proċedura stabbilita fl-Artikolu 41, il-Kummissjoni, fuq talba ta' Stat Membru, għandha żżid mal-lista fl-Artikolu 3(1) marda eżotika li għaliha dikjarazzjoni hi mandatorja u li x'aktarx tikkostitwixxi perikolu għall-Komunità.

2. Skond il-proċedura stabbilita fl-Artikolu 41, il-lista ta' l-Artikolu 3(1) tista’ tkun supplementata skond l-iżviluppi tas-sitwazzjoni, sabiex tinkludi mard li għandu jkun innotifikat skond id-Direttiva 82/894/KEE u mard li jista jgħaddi għal ħut, jew emendat jew imqassar, sabiex tittieħed kondizzjoni tal-progress illi jkun sar mal-miżuri deċiżi fil-livell tal-Komunità sabiex jiġi kkontrollat ċertu mard, b'mod partikolari deni klassiku tal-majjal.

3. L-Artikolu 3(2) jista’ jkun supplementat jew emendat skond il-proċedura stabbilita fl-Artikolu 41, b'mod partikolari biex tittieħed kondizzjoni ta' l-inklużjoni ta' mard ġdid fil-lista fl-Artikolu 3(1), ta' l-esperjenza akkwistata jew ta' l-adozzjoni ta' dispożizzjonijiet tal-Komunità li jikkonċernaw kontroll tal-mard.

L-Artikolu 6

1. Meta Stat Membru jkun direttament mhedded bil-ġrajja jew l-iżvilupp, fit-territorju ta' pajjiż terz ta' ma’ ġenbu jew Stat Membru, ta' waħda mill-mardiet li hemm referenza għalihom fl-Artikolu 3(1), 4(1) u (2) jew 11(1), hu għandu jinforma lill-Kummissjoni u lill-Istati Membri l-oħra bil-miżuri li huma maħsuba li jittieħdu għal protezzjoni tiegħu.

2. Malli jkun possibbli, is-sitwazzjoni għandha tkun eżaminata fi ħdan il-Kumitat li jagħmel riferenza għalih l-Artikolu 41. Skond il-proċedura stabbilita f'dak l-Artikolu, jista’ jiġi deċiz illi jiġu adotati miżuri approprjati għas-sitwazzjoni inklużi, b'mod partikolari, it-twaqqif ta' żona li għandha sservi ta' kuxxinett ta' tilqim, u sabiex tingħata kontribuzzjoni finanzjarja mill-Komunità għal miżuri li huma meqjusa partikolarment bżonjużi għas-suċċess ta' l-azzjoni meħuda.

3. Id-deċiżjoni li hemm riferenza għaliha fil-paragrafu 2 għandha turi l-ispejjeż eligibbli u l-livell ta' kontribuzzjoni finanzjarja mill-Komunità.

L-Artikolu 7

1. Il-Komunità tista’ tiddeċiedi, fuq talba ta' Stat Membru, illi l-Istati Membri għandhom iwaqqfu ħażniet ta' prodotti bioloġiċi maħsuba għall-kontroll tal-mard li hemm referenza għalih fl-Artikolu 3(1), l-Artikolu 4(1) (tilqim, serotypes ta' vajrus standarizzat, sera djanjostiċi) u, mingħajr preġudizzju għad-deċiżjoni prevista fl-Artiklu 14(2) tad-Direttiva 85/511/KEE, fl-Artikolu 11(1) ta' din id-Deċiżjoni.

2. L-azzjoni li jagħmel riferenza għaliha fl-paragrafu 1, u r-regoli għall-implimentazzjoni tagħha, b'mod partikolari dawk li għandhom x'jaqsmu ma’ l-għażla, il-produzzjoni, il-ħażna, it-trasport u l-użu ta' dawn il-ħażniet, u l-livell ta' kontribuzzjoni finanzjarja mill-Komunità, għandha tkun deċiża skond il-proċedura prevista fl-Artikolu 41.

L-Artikolu 8

1. Jekk ikun hemm jew tiżviluppa waħda mill-mard imsemmija fl-Artikoli 3(1), 4(1), 5(1) jew 11(1) jista’ jkun ta' perikolu għall-Komunità, il-Komunità tista tagħti l-appoġġ sabiex ikun hemm miżuri ta' kontroll kontra dik il-marda billi tipprovdi t-tilqim jew billi tiffinanzja x-xiri tat-tilqim.

2. L-azzjoni msemmija fil-paragrafu 1, ir-regoli għall-implimentazzjoni tagħha, il-kondizzjonijiet li għalihom tista’ tkun suġġetta u l-livell ta' kontribuzzjoni finanzjarja mill-Komunità għandhom ikunu deċiżi skond il-proċedura prevista fl-Artikolu 41.

L-Artikolu 9

1. Il-Kummissjoni għandha tesegwixxi, bil-kooperazzjoni ta' l-awtoritajiet nazzjonali kompetenti, verifiki fuq il-post, mill-lat veterinarju, illi l-miżuri adottati kienu applikati.

2. L-Istati Membri għandhom jieħdu l-passi kollha neċessarji sabiex jiffaċilitaw dawn il-verifiki, u għandhom, b'mod partikolari, jassiguraw illi l-esperti jkollhom aċċess għall-informazzjoni u d-dokumenti kollha neċessarji sabiex jistimaw jekk il-miżuri ġewx implimentati.

3. Ir-Regoli ġenerali għall-applikazzjoni ta' dan l-Artikolu, partikolarment dawk li għandhom x’ jaqsmu mal-frekwenza u l-metodu ta' kif isiru l-verifiki li jagħmel referenza għalihom il-paragrafu 1, il-ħatra ta' esperti veterinarji u l-proċedura li għandhom isegwu fil-kumpilazzjoni tar-rapport tagħhom, għandhom ikunu adottati skond il-proċedura prevista fl-Artikolu 41.

L-Artikolu 10

Il-voti mitluba għall-miżuri li jagħmel referenza għalihom dan il-kapitolu għandhom ikunu deċiżi kull sena bħala parti mill-proċedura ta' l-estimi.

▼M9

L-Artikolu 10a

Il-kontribuzzjoni finanzjarja Komunitarja ma għandhiex tiġi konċessa fejn l-ammont totali tal-miżura jkun inqas minn 10 000 ECU.

▼B







Il-kapitolu 2

Il-kampanja kontra il-marda ta' l-ilsien u tad-dwiefer

L-Artikolu 11

1. Id-dispożizzjonijiet ta' dan l-Artikolu għandhom japplikaw fil-każ illi tfaqqa’ il-marda ta' l-ilsien u tad-dwiefer fit-territorju ta' Stat Membru.

2. L-Istati Membri kkonċernati għandhom jiksbu kontribuzzjoni finanzjarja mingħand il-Komunità għall-qerda tal-marda ta' l-ilsien u tad-dwiefer, bil-kondizzjoni illi l-miżuri provduti fl-Artikolu 3(2) u d-dispożizzjonijiet approprjati tad-Direttiva tal-Kunsill 85/511/KEE tat-18 ta' Novembru 1985 li introduċew miżuri għall-kontroll tal-marda ta' l-ilsien u tad-dwiefer ( 17 ), kif emendata bid-Direttiva 90/423/KEE ( 18 ), għandhom japplikaw immedjatement.

3. L-Artikolu 3(3) għandu japplika.

4. Mingħajr preġudizzju għall-miżuri li għandhom jittieħdu fil-kuntest ta' l-organizzazzjoni komuni tas-suq sabiex jappoġġaw is-suq, il-kontribuzzjoni finanzjarja speċifika f'din id-Deċiżjoni għandha tkun ugwali għal 60 % ta' l-ispiża minfuqa mill-Istati Membri sabiex:

(a) jiġu kumpensati il-proprejtarji għal: (i) qtil u qerda ta' l-annimali, (ii) il-qerda tal-ħalib, (iii) it-tindif u d-diżinfezzjoni ta' l-ażjendi, (iv) il-qerda ta' għalf kontaminat u fejn ma jistgħax ikun diżinfettat, tagħmir kontaminat, (v) telf inkors mill-bdiewa bħala riżultat tar-restrizzjonijiet imposti fuq in-negozju ta' bhejjem u annimali li ssemnu fil-mergħat bħala riżultat ta' l-introduzzjoni mill-ġdid ta' tilqim ta' emerġenza, skond is-subparagrafu ta' qabel l-aħħar fl-Artikolu 13(3) tad-Direttiva 85/511/KEE;

(b) Fejn applikabbli, it-trasport tal-karkassi sa l-impjanti ta' l-ipproċessar;

(ċ) kull miżura oħra li hi neċessarja għall-qerda tat-tixrid tal-marda.

Il-Kummissjoni għandha, skond il-proċedura stabbilita fl-Artikolu 41, tiddefinixxi n-natura tal-miżuri l-oħrajn li hemm referenza għalihom f’(ċ) li jistgħu jkunu eleġibli għall-istess kontribuzzjoni finanzjarja mill-Komunità u l-każijiet li għalihom il-punt (a)(v) għandu japplika.

5. Għall-ewwel darba mhux aktar tard minn 45 ġurnata mill-konferma uffiċjali ta' l-ewwel każ tal-marda ta' l-ilsien u tad-dwiefer, u sussegwentement kif u meta jkun hemm bżonn bl-iżvilupp tal-każijiet, is-sitwazzjoni għandha tkun ri-eżaminata fi ħdan il-Kumitat li hemm referenza għalih fl-Artikolu 42. Dan l-eżami għandu jkopri kemm is-sitwazzjoni veterinarja u l-ispiża stimata li diġà ntefqu jew huma kommessi. Wara dan l-eżami, deċiżjoni ġdida li tikkonċerna il-kontribuzzjoni finanzjarja mill-Komunità, li tista’ tkun aktar minn 60 % provdut fil-paragrafu 4, tista tkun adottata skond il-proċedura provduta fl-Artikolu 42. Din id-Deċiżjoni għandha turi l-ispejjeż eliġibli u l-livell ta' kontribuzzjoni finanzjarja mill-Komunità. Kif ukoll, meta din id-Deċiżjoni tkun adottata, kull miżura li l-Istat Membru konċernat għandu jieħu sabiex jiġi assigurat is-suċċess ta' l-azzjoni tista’ tkun adottata, b'mod partikolari miżuri oħra barra dawk li jagħmel referenza għalihom il-paragrafu 2.

6. Però, b'deroga għall-paragrafu 4, il-kontribuzzjoni finanzjarja speċifika mill-Komunità għall-miżuri li jagħmel referenza għalihom dak il-paragrafu għandha tkun 70 % ►M9 l-1 ta' Jannar 1998 ◄ .

L-Artikolu 12

Kull miżura deċiża mill-Komunità sabiex tgħin il-kampanja kontra l-marda ta' l-ilsien u tad-dwiefer ’l barra mill-Komunità, b'mod partikolari miżuri li jittieħdu fi ħdan l-Artikolu 6 u 8, jistgħu jirċievu kontribuzzjoni finanzjarja mill-Komunità.

L-Artikolu 13

Il-miżuri u r-regoli għall-implimentazzjoni tal-miżuri li jagħmel referenza għalihom l-Artikolu 12, il-kondizzjonijiet li għalihom jistgħu jkunu soġġetti u l-livell ta' kontribuzzjoni finanzjarja mill-Komunità għandha tkun deċiża skond il-proċedura stabbilita fl-Artikolu 42.

L-Artikolu 14

Tista’ tingħata għajnuna mill-Komunità sabiex titwaqqaf riserva Komunitarja kontra il-marda ta' l-ilsien u tad-dwiefer kif ipprovdut fl-Artikolu 14(2) tad-Direttiva 85/511/KEE.

Il-livell ta' parteċipazzjoni mill-Komunità u l-kondizzjonijiet għal din il-parteċipazzjoni tista’ tkun soġġetta għandhom ikunu stabbiliti skond il-proċedura pprovduta fl-Artikolu 42.

L-Artikolu 15

L-approprazzjonijiet mitluba għall-miżuri kif speċifikati fl-Artikoli 12, 13 u 14 għandhom ikunu deċiżi kull sena bħala parti mill-proċedura ta' l-estimi.

Jekk tixrid serju tal-marda ta' l-ilsien u tad-dwiefer ikun jeħtieġ infiq taħt id-dispożizzjonijiet ta' dan il-kapitolu li jeċċedi l-voti skond l-ewwel subparagrafu, il-Kummissjoni tieħu dawk il-miżuri neċessarji li huma fil-poteri eżistenti tagħha u tressaq lill-awtorità ta' l-estimi l-proposti neċessarji sabiex jiġi assigurat illi l-irbit finanzjarju ta' l-Artikolu 11 jiġi esegwit.

▼M10 —————

▼B







Il-kapitolu 3

Protezzjoni ta' l-annimali

L-Artikolu 16

Il-Komunità għandha tagħmel kontribuzzjoni finanzjarja sabiex titwaqqaf politika ta' informazzjoni fil-qasam tal-protezzjoni ta' l-annimali, li tinkludi:

— l-istallazzjoni u l-iżvilupp ta' sistema, inkluż database approprjat għall-ġbir u l-ħażna ta' l-informazzjoni li għandha x'taqsam mal-leġislazzjoni tal-Komunità li tikkonċerna l-protezzjoni ta' l-annimali li jinżammu għall-iskop ta' biedja, il-protezzjoni ta' l-annimali waqt it-trasport u l-protezzjoni ta' l-annimali għall-qatla, u sabiex tixxerred din l-informazzjoni lill-awtoritajiet kompetenti, produtturi u konsumaturi,

— li jsiru l-istudji neċessarji għall-preparazzjoni u l-iżvilupp tal-leġislazzjoni fil-qasam tal-protezzjoni ta' l-annimali.

▼M9

Din il-kontribuzzjoni ma għandhiex tapplika għat-tagħrif imqassam minn organizzazzjonijiet internazzjonali oħra u lanqas li tidduplika dan it-tagħrif.

▼B

L-Artikolu 17

Il-miżuri li jagħmel referenza għalihom l-Artikolu 16, ir-regoli għall-implimentazzjoni tagħhom u l-livell ta' kontribuzzjoni finanzjarja mill-Komunità għandhom ikunu deċiżi skond il-proċedura provduta fl-Artikolu 41.

L-Artikolu 18

Il-voti li huma mitluba għall-miżuri speċifikati f'dan il-kapitolu għandhom ikunu deċiżi kull sena bħala parti mill-proċedura ta' l-estimi.







Il-kapitolu 4

Miżuri tekniċi u xjentifiċi

L-Artikolu 19

Il-Komunità għandha tieħu, jew tassisti lill-Istati Membri sabiex jieħdu, il-miżuri tekniċi u xjentifiċi neċessarji għall-iżvilupp ta' leġislazzjoni veterinarja ►M9 u għall-iżvilupp ta' l-edukazzjoni jew tit-taħriġ veterinarji ◄ .

L-Artikolu 20

Il-miżuri li jagħmel referenza għalihom l-Artikolu 19, ir-regoli għall-implimentazzjoni tagħhom u l-livell ta' kontribuzzjoni finanzjarja mill-Komunità għandha tkun deċiża skond il-proċedura pprovduta fl-Artikolu 41.

L-Artikolu 21

L-approprazzjonijiet rikjesti għall-miżuri pprovduti f'dan il-kapitolu għandu jkun deċiż kull sena bħala parti mill-proċedura ta' l-estimi.







IT-TITOLU II

Programm għall-qerda u s-sorveljanza tal-mard ta' l-annimali

L-Artikolu 22

1. Il-parteċipazzjoni finanzjarja mill-Komunità għall-qerda tal-bruċellożi taċ-ċanga, tuberkolożi u lewkożi għandha — mingħajr preġudizzju għad-dispożizzjonijiet ta' l-Artikolu 25(1) — tkun iffissata bid-:

— Direttiva 77/391/KEE,

— Direttiva 82/400/KEE,

— Deċiżjoni 87/58/KEE.

2. Il-kontribuzzjoni finanzjarja mill-Komunità għall-qerda tal-pleuropneumonia kontaġjuża taċ-ċanga għandha tkun iffisata bid-Deċiżjoni 89/145/KEE.

L-Artikolu 23

1. Il-kontribuzzjoni finanzjarja mill-Komunità lejn il-qerda tad-deni klassiku tal-majjal għandha tkun iffissata bid-Deċiżjoni 80/1096/KEE.

2. Il-kontribuzzjoni finanzjarja mill-Komunità lejn il-qerda tad-deni Afrikan tal-ħnieżer għandha tkun iffissata bid-:

— Deċiżjoni 86/649/KEE,

— Deċiżjoni 86/650/KEE,

— Deċiżjoni tal-Kunsill 90/217/KEE tal-25 ta'April 1990 fuq l-għajnuna finanzjarja mill-Komunità għall-qerda tad-deni Afrikan tal-ħnieżer f'Sardenja ( 19 ).

3. Il kontribuzzjoni finanzjarja mill-Komunità lejn il-qerda tal-bruċellożi ovina għandha tkun iffissata b'Deċiżjoni tal-Kunsill 90/242/KEE tal-21 ta' Mejju 1990 li introduċiet miżura finanzjarja mill-Komunità għall-qerda tal-bruċellożi fin-nagħaġ u l-mogħoż ( 20 ).

4. Il kontribuzzjoni finanzjarja mill-Komunità għall-qerda ta' hematopoeitic necrosis infettiva għandha tiġi ffissata, qabel il-31 ta' Diċembru 1990, skond id-Deċiżjoni tal-Kunsill li introduċiet miżura finanzjarja mill-Komunità għall-qerda tas-salmonid hematopoeitic necrosis infettiva mill-Komunità.

L-Artikolu 24

1. Għandha tiġi introdotta miżura finanzjarja mill-Komunità għall-qerda u s-sorveljanza tal-mard elenkat fl-Anness. Din il-lista tista’ tkun supplementata jew emendata skond l-iżvilupp fis-sitwazzjoni tas-saħħa fil-Komunità skond il-bażi tad-Deċiżjoni tal-Kunsill, li jaġixxi b'maġġoranza kwalifikata fuq proposta mill-Kummissjoni ►M2 or by the Commission in accordance with the procedure laid down in Article 41 with regard to the eradication of certain diseases specific to the French overseas departments ◄ .

2. Qabel l-1 ta' Ottubru 1990, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jipprovdi l-kriterji tal-Komunità applikabbli għall-miżura li hemm referenza għaliha fil-paragrafu 1. Iżda, għall-mard li għalihom il-Komunità diġa pprovdiet kriterji Komunitarji applikabbli għall-miżura li għandha tittieħed, l-Istati Membri jistgħu jagħtu lill-Kummissjoni programm skond il-paragrafu 3 la darba notifika ta' din id-Deċiżjoni tkun ingħatat.

▼M9

3. Kull sena, mhux aktar tard mill-1 ta' Ġunju u għall-ewwel darba mhux aktar tard mill-1 ta' Awissu 1994 l-Istati Membri għandhom jissottomettu lill-Kummissjoni l-programmi li huma jixtiequ jaraw li jirċievu kontribuzzjoni Komunitarja.

F'din l-okkażjoni, l-Istati Membri:

(i) għandhom ifornu t-tagħrif finanzjarju kollu approprjat;

(ii) għandhom jindikaw l-ispiża stmata ta' kull programm issottomess;

(iii) għandhom jindikaw, fil-każ ta' programm pluri-annwali, it-tul ta' dan il-programm u l-istimi finanzjarji annwali.

L-ebda programm issottomess wara l-1 ta' Ġunju jew għall-ewwel darba wara l-1 ta' Awissu 1994 ma jista' jiġi kkunsidrat biex jiġi ffinanzjat fis-sena ta' wara.

Fejn Stat Membru jissottometti programm li jkun maħsub li jiġi organizzat fuq numru ta' snin (programm multi-annwali), għandu jissottometti t-tagħrif imsemmi hawn fuq għall-ewwel sena u għas-snin ta' wara li jkun hemm.

4. Il-Kummissjoni għandha tikkunsidra l-programmi ssottomessi kemm mil-lat veterinarju u kemm mil-lat finanzjarju. L-Istati Membri għandhom jikkomunikaw lill-Kummissjoni kull tagħrif addizzjonali li din ta' l-aħħar teħtieġ sabiex tagħmel l-istima tal-programm. Il-perjodu taż-żmien sabiex jiġu kkunsidrati l-programmi għandu jagħlaq fl-1 ta' Settembru ta' kull sena.

It-tagħrif addizzjonali għandu jintalab mill-Kummisssjoni mhux aktar tard mill-15 ta' Lulju ta' kull sena.

5. Kull sena, qabel il-15 ta' Ottubru u skond il-proċedura stabbilita fl-Artikolu 42, għandha titfassal il-lista tal-programmi li jikkwalifikaw għall-kontribuzzjoni Komunitarja tas-sena ta' wara u għandhom jiġu stabbiliti r-rata proposta u l-ammont tal-kontribuzzjoni għal kull programm. Din id-Deċiżjoni għandha wkoll tqis il-prospetti sabiex jiġu ffinanzjati l-programmi korrenti li jkunu sejrin jiġu koperti bħala programmi pluri-annwali.

6. Kull programm inkluż fil-lista pprovduta fil-paragrafu 5, emendata fejn approprjat sabiex tqis l-eżami riferit fil-paragrafi 4 u 5, għandu jiġi approvat individwalment skond il-proċedura pprovduta fl-Artikolu 42 qabel l-1 ta' Diċembru. Għandhom jiġu stabbiliti l-livell tal-kontribuzzjoni finanzjarja Komunitarja, u kull kundizzjoni li għaliha tista' jkun bla ħsara u l-ogħla limitu tal-kontribuzzjoni, għal kull programm, skond l-istess proċedura.

7. Il-programmi kollha għandhom jiġu approvati għal perjodu taż-żmien ta' sena u għandhom jiġu implimentati bejn l-1 ta' Jannar u l-31 ta' Diċembru ta' kull sena. Għal kull programm li jkun qiegħed jinħadem l-Istati Membri għandhom jissottomettu lill-Kummissjoni, qabel l-1 ta' Ġunju, evalwazzjoni preliminarja teknika u finanzjarja tal-programm. Din l-evalwazzjoni tista' tkun akkumpanjata minn talba għat-tkomplija tal-miżura skond il-paragrafu 3. Il-Kummissjoni għandha tgħarraf lill-Istati Membri bis-sitwazzjoni rigward l-adozzjoni tad-deċiżjoni pprovduta fil-paragrafu 5.

8. L-applikazzjonijiet għall-ħlas li għandu x'jaqsam man-nefqa miġrura minn Stat Membru rigward programm mogħti għandhom jiġu ssottomessi lill-Kummissjoni qabel l-1 ta' Ġunju tas-sena ta' wara dik li fiha l-programm jintemm. Fejn ma jiġix osservat il-limitu taż-żmien speċifikat, il-kontribuzzjoni finanzjarja Komunitarja għandha titnaqqas b'25 % fl-1 ta' Lulju, b'50 % fl-1 ta' Settembru, b'75 % fl-1 ta' Ottubru u b'100 % fl-1 ta' Novembru ta' din is-sena.

9. Il-Kummissjoni għandha tirregola dwar il-għajnuna qabel il-15 ta' Ottubru. Sa l-1 ta' Novembru, għandha tgħarraf lill-Istati Membri, waqt li jiltaqgħu fil-Kumitat Veterinarju Permanenti, bid-deċiżjoni sabiex ikunu jistgħu jagħtu l-istima tagħhom.

10. Il-Kummissjoni tista' tagħmel kontrolli fuq il-post, bil-kooperazzjoni ta' l-awtoritajiet kompetenti nazzjonali, dwar l-applikazzjoni tal-programmi li jirċievu kontribuzzjoni finanzjarja Komunitarja. Sabiex tagħmel dan, id-dipartimenti tal-Kummissjoni jistgħu jivverifikaw jekk l-awtoritajiet kompetenti jkunux qegħdin jimmonitorjaw il-konformità ma l-applikazzjoni tal-programmi billi jiċċekkjaw perċentwal rappreżentattiv ta' l-ishma.

Il-kontrolli msemmija hawn fuq jistgħu jsiru fil-ħin tal-kontrolli l-oħra li jridu jsiru mill-esperti tal-Kummissjoni, skond il-leġislazzjoni veterinarja.

Il-Kummissjoni għandha tgħarraf lill-Istati Membri bir-riżultat tal-kontrolli magħmula.

11. Għandha tiġi adottata regola dettaljata sabiex jiġi applikat dan l-Artikolu, u b'mod partikolari l-paragrafu 8 tiegħu, skond il-proċedura stabbilita fl-Artikolu 41.

12. Il-programmi diġà approvati mill-Kummissjoni jew li jkunu sejrin jiġu approvati għall-perjodu taż-żmien mill-1 ta' Lulju 1994 sal-31 ta' Diċembru 1994 għandhom jissoktaw ikunu rregolati bid-dispożizzjonijiet ta' l-Artikolu 24 li japplika qabel l-emenda li tirriżulta mid-Deċiżjoni tal-Kunsill 94/370/KE tal-21 ta' Ġunju 1994 li temenda d-Deċiżjoni 90/424/KEE dwar in-nefqa fil-qasam veterinarju ( 21 ). Madankollu, il-programmi msemmija hawn fuq għandhom jintemmu mhux aktar tard mill-31 ta' Diċembru 1994.

▼B

L-Artikolu 25

1. Minkejja l-Artikoli 22, 23, u 24, il-livell ta' parteċipazzjoni finanzjarja Komunitarja għall-programmi li għandhom x'jaqsmu mal-mard li jagħmel riferenza għalihom fl-Artikoli msemmija għandu jkun iffissat mill-Kummissjoni, skond il-proċedura provduta fl-Artikolu 41, għal 50 % ta' l-ispiża minfuqa mill-Istati Membri bħala kumpens lis-sidien għall-qatla ta' l-ifrat minħabba il-marda konċernata.

2. Fuq talba ta' Stat Memrbu, il-Kummissjoni għandha, fil-Kumitat Veterinarju Permanenti, terġa’ teżamina s-sitwazzjoni fir-rigward tal-mard kopert bl-Artikoli 22, 23 u 24. Dan ir-rieżami għandu jkopri kemm is-sitwazzjoni veterinarja u l-estimi tan-nefqa li tkun diġà ġiet kommessa jew li ħa tkun kommessa. Wara dan ir-ri-eżami kull Deċiżjoni ġdida dwar il-kontribuzzjoni finanzjarja mill-Komunità, li tista teċċedi il-50 % mill-ispiża minfuqa mill-Istati Membri sabiex ikunu kompensati s-sidien għall-annimali maqtula bil-marda konċernata, għandha tkun adottata skond il-proċedura pprovduta fl-Artikolu 42.

Meta din id-deċiżjoni tkun adottata, tista’ tittieħed kull miżura li l-Istati Membri konċernati jkollhom jieħdu sabiex jassiguraw is-suċċess ta' l-azzjoni.

▼M9

3. Madankollu, għall-programmi li jridu jiġu ffinanzjati li jkunu sejrin jiġu approvati fl-1994, il-kontribuzzjoni finanzjarja Komunitarja tista' tkun anqas minn 50 %.

4. Il-Kunsill, filwaqt li jaġixxi b'maġġoranza kkwalifikata fuq proposta mill-Kummissjoni, għandu jirrevedi dan l-Artikolu mill-inqas qabel il-31 ta' Diċembru 1995, fid-dawl ta' l-esperjenza miksuba u sabiex jintlaħaq il-għan li jitlesta s-suq intern.

▼M9

L-Artikolu 26

Għall-miżuri pprovduti taħt dan it-Titolu, l-ammont ta' l-approprjazzjonijiet meħtieġa għandu jiġi ffissat kull sena skond il-proċedura dwar l-estimi finanzjarji.

▼B







IT-TITOLU III

SPEZZJONI VETERINARJA

L-Artikolu 27

Il-Komunità għandha tikkontribwixxi sabiex titjieb l-effiċjenza ta' l-ispezzjoni veterinarja billi:

— tingħata għajnuna finanzjarja sabiex ikun hemm laboratorji li jaħdmu flimkien u ta' riferenza,

— tagħmel kontribuzzjoni finanzjarja sabiex isiru spezzjonijiet li għandhom l-għan illi jipprevienu ż-żonosijiet,

— tagħmel kontribuzzjoni finanzjarja għall-implimentazzjoni ta' l-istrateġija ġdida ta' spezzjoni wara t-tkomplija tas-suq intern.







Il-kapitolu 1

Laboratorji ta' kollegament u ta' riferenza

L-Artikolu 28

1. Kull laboratorju li jaħdem flimkien jew ta' referenza li jkun nominat bħala tali skond il-leġislazzjoni veterinarja tal-Komunità u li jaqdi d-dmirijiet u r-rikjesti li hemm imniżżla fihom, jista’ jirċevi għajnuna mill-Komunità.

2. Arranġamenti sabiex tingħata l-għajnuna msemmija fil-paragrafu 1, il-kondizzjonijiet li għalihom tista’ tkun soġġetta u l-ammont, għandu jkun stabbilit skond il-proċedura pprovduta fl-Artikolu 41.

3. Il-voti meħtieġa għall-miżuri pprovduti f'dan il-kapitolu għandhom ikunu deċiżi kull sena bħala parti mill-proċedura ta' l-estimi.







Il-kapitolu 2

Verifiki mmirati sabiex jipprevienu ż-żonosijiet

▼M14

L-Artikolu 29

1. L-Istati Membri jistgħu jitolbu għal kontribuzzjoni finanzjarja mill-Komunità għall-monitoraġġ u l-kontroll taż-żoonożi speċifikati fl-Anness, il-Grupp 2, fil-qafas tad-dispożizzjonijiet referuti fl-Artikolu 24(2) da (11).

2. F’dak li jirrigwardja ż-żoonożi, il-kontribuzzjoni finanzjarja tal-Komunità għandha tkun introdotta bħala parti mill-programm nazzjonali ta’ kontrol referut fl-Artikolu 5 tar-Regolament (KE) Nru 2160/2003 tal-Parlament Ewropew u tal-Kunsill tas-17 ta’ Novembru 2003 dwar il-kontroll tas-salmonella u l-aġenti speċifiċi l-oħrajn ta’ l-aġenti żoonotiċi minn fuq l-ikel ( 22 ). Il-livell tal-parteċipazzjoni finanzjarja tal-Komunità għandha tkun stabbilita f’massimu ta’ 50 % ta’ l-ispejjeż involuti għall-implementazzjoni tal-miżuri obligatorji tal-kontroll.

▼M14

L-Artikolu 29a

L-Istati Membri jistgħu jitolbu mill-Komunità il-kontribuzzjoni finanzjarja referuta fl-Artikolu 29(2) għal pjan nazzjonali li jkun ġie approvat fuq il-bażi tad-Direttiva 92/117/KEE, sa dik id-data li fiha l-programmi ta’ kontrol korrespondenti jkunu ġew approvati b’konformità ma l-Artikolu 6 tar-Regolament (KE) Nru 2160/2003.

▼M9 —————

▼M9

L-Artikolu 32

Għall-għanijiet ta' dan il-Kapitolu, għandu japplika l-Artikolu 24(3) sa (11).

▼B

L-Artikolu 33

Il-voti meħtieġa għall-miżuri elenkati f'dan il-kapitolu għandhom ikunu deċiżi kull sena fil-qafas tal-proċedura ta' l-estimi.







Il-kapitolu 3

Strateġija ġdida ta' kontroll

L-Artikolu 34

1. Kull Stat Membru għandu jipprepara programm għall-iskambju ta' uffiċjali li qegħdin jaħdmu fis-settur veterinarju.

2. Fil-Kumitat, il-Kummissjoni Veterinarja Permanenti għandha, flimkien ma’ l-Istati Membri, tikkoordina il-programmi ta' skambju.

3. L-Istat Membru konċernat għandu jieħu l-miżuri kollha neċessarji għall-implimentazzjoni tal-programmi koordinati ta' skambju.

4. Kull sena, fuq il-bażi tar-rapporti ta' l-Istati Membri, l-implimentazzjoni tal-programmi għall-iskambju għandhom ikunu eżaminati fi ħdan il-Kumitat.

5. L-Istati Membri għandhom jieħdu kont ta' l-esperjenza miksuba sabiex itejbu u jestendu l-programmi ta' skambju.

6. Tista’ tingħata għajnuna finanzjarja mill-Komunità bil-viżjoni li jiġi promoss it-tħaddim bla problemi ta' programmi ta' skambju speċjalment billi jsiru l-korsijiet ta' aktar taħriġ li jagħmel referenza għalihom l-Artikolu 36(1). Il-livell ta' kontribuzzjoni finanzjarja mill-Komunità, u l-kondizzjonijiet li għalihom tista tkun soġġetta, għandha tkun stabbilita skond il-proċedura provduta fl-Artikolu 41.

7. Għall-iskopijiet ta' dan l-Artikolu, l-Artikoli 20 u 21 għandhom japplikaw.

L-Artikolu 35

L-Artikolu 34(6) u (7) għandhom japplikaw fir-rigward ta' programmi li għandhom jitwaqqfu skond id-deċiżjoni provduta fl-Artikolu 19 tad-Direttiva tal-Kunsill 89/662/KEE tal-11 ta' Diċembru 1989 fuq il-verifiki veterinarji applikabbli għall-kummerċ fi ħdan il-Komunità sabiex jissokta is-suq intern ( 23 ), sabiex ikunu organizzati l-ispezzjonijiet veterinarji fil-fruntieri esterni fuq prodotti introdotti fil-Komunità minn terzi pajjiżi.

L-Artikolu 36

1. Il-Kummissjoni tista’, jew direttament jew permezz ta' l-awtoritajiet nazzjonali kompetenti, torganizza korsijiet ta' tiġdid jew laqgħat għall-persunal fl-Istati Membri, b'mod partikolari, persunalresponsabbli għall-verifiki li jagħmel referenza għalihom l-Artikolu 35.

▼M9

Dawn il-korsijiet jew laqgħat ta' aġġornament jistgħu, skond id-disponibbiltà, jkunu miftuħa, fuq it-talba ta' l-awtoritajiet kompetenti u wara li l-Kummissjoni tkun qablet, għall-persuni minn pajjiżi mhux membri li jkunu għamlu ftehim ta' kooperazzjoni ma' l-Unjoni fil-qasam ta' l-ispezzjonijiet veterinarji u għax-xjenzati veterinarji ggradwati sabiex jestendu t-taħriġ fil-qasam tar-regoli Komunitarji.

▼B

2. Arrangamenti għall-organizzazzjoni tal-miżuri pprovduti fil-paragrafu 1 u l-livell tal-kontribuzzjoni finanzjarja Komunitarja għandhom jitwaqqfu mill-Kummissjoni skond il-proċedura prevista fl-Artikolu 41.

L-Artikolu 37

1. L-introduzzjoni ta' sistemi sabiex jiġu identifikati annimali u jiġi nnotifikat mard skond il-leġislazzjoni li tikkonċerna verifiki veterinarji fil-kummerċ ta' annimali ħajjin fi ħdan il-Komunità, sabiex jissokta is-suq intern, tista’ tirċevi assistenza finanzjarja mill-Komunità.

2. Arrangamenti għall-organizzazzjoni tal-miżura pprovduta fil-paragrafu 1 u l-livell ta' kontribuzzjoni finanzjarja mill-Komunità għandhom jitwaqqfu mill-Kummissjoni wara li tikkonsulta l-Kumitat.

▼M4

L-Artikolu 37a

1. L-għajnuna finanzjarja Komunitarja tista’ tiġi konċessa għall-kompjuterizzazzjoni tal-proċeduri veterinarji dwar l-importazzjonijiet kif speċifikat fid-Deċiżjoni 92/438/KEE ( 24 ).

2. L-arranġamenti organizzattivi għall-finanzjament skond il-paragrafu 1 u l-livell tal-kontribuzzjoni Komunitarja għandhom jiġu stabbiliti skond il-proċedura stabbilita fl-Artikolu 41.

▼B

L-Artikolu 38

1. Fil-każ illi Stat Membru jesperjenza, mil-lat strutturali jew geografiku, problemi ta' persunal jew infrastrutturali sabiex jimplimenta l-istrateġija ta' kontroll ġdid li ġġib magħha it-tlestija tas-suq intern għal annimali ħajjin u prodotti li joriġinaw mill-annimali, hu jista’, għal perjodu ta' transizzjoni, jikseb assistenza finanzjarja mill-Komunità li tkun imnaqqsa progressivament.

2. L-Istat Membru konċernat għandu jagħti lill-Kummissjoni programm nazzjonali flimkien ma’ l-informazzjoni finanzjarja kollha approprjati, bl-iskop li jtejjeb is-sistema ta' kontroll tiegħu.

▼M9

3. Għall-għanijiet ta' dan l-Artikolu, għandhom japplikaw id-dispożizzjonijiet ta' l-Artikolu 24(3) sa (11).

▼B

L-Artikolu 39

Il-voti meħtieġa għall-miżuri pprovduti f'dan il-kapitolu għandhom jiġu deċiżi kull sena bħala parti mill-proċedura ta' l-estimi.







IT-TITOLU IV

DISPOŻIZZJONIJIET FINALI

▼M10 —————

▼M11

L-Artikolu 40a

Infiq soġġett għal provvediment ta’ flus skond it-termini ta’ din id-Deċiżjoni għandu jkun amministrat direttament mill-Kummissjoni skond it-tieni paragrafu ta’ l-Artikolu 98 tar-Regolament Finanzjarju tal-21 ta’ Diċembru 1977 ( 25 ).

▼M13

L-Artikolu 41

1. Il-Kummissjoni għandha tkun assistita mill-Kumitat Permanenti tal-Katina ta' l-Ikel u s-Saħħa ta' l-Annimali stabbilit skond l-Artikolui 58 tar-Regolament (KE) Nru 178/2002 ( 26 ).

2. Meta jsir riferiment għal dan l-Artikolu, għandhom japplikaw l-Artikolu 5 u 7 tad-Deċiżjoni 1999/468/KE ( 27 ).

Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.

3. Il-Kumitat għandu jadotta r-Regoli tiegħu ta' Proċedura.

L-Artikolu 42

1. Il-Kumitat għandu jkun assistit mill-Kumitat Permanenti tal-Katina ta' l-Ikel u s-Saħħa ta' l-Annimali.

2. Meta jsir riferiment għal dan l-Artikolu, għandhom japplikaw l-Artikoli 5 u 7 tad-Deċiżjoni 1999/468/KE.

Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal 15-il jum.

▼B

L-Artikolu 43

1. Id-Deċiżjoni tal-Kunsill 77/97/KEE tal-21 ta' Diċembru 1976 dwar il-finanzjament mill-Komunità fuq ċerti miżuri ta' emergenza fil-qasam tas-saħħa ta' l-annimali ( 28 ), kif l-aħħar emendata bir-Regolament (KEE) Nru 3768/85 qiegħed hawnhekk jiġi mħassar b'effett mid-data tan-notifika ta' din id-Deċiżjoni.

Skond il-proċedura prevista fl-Artikolu 41, il-Kummissjoni għandha tistabbilixxi l-arranġamenti tal-kumpens il-miżuri ghat-tilqim kontra il-marda taż-żwiemel Afrikana mill-1 ta' Settembru 1989.

2. Iżda, id-Deċiżjonijiet adottati taħt id-Deċiżjoni 77/97/KEE għandhom jibqgħu fis-seħħ.

▼M9

L-Artikolu 43a

Il-Kummissjoni għandha tissottometti rapport kull tliet snin lill-Kunsill u lill-Parlament Ewropew dwar il-kondizzjonijiet ta' l-applikazzjoni ta' din id-Deċiżjoni.

▼B

L-Artikolu 44

Din id-Deċiżjoni hi indirizzata lill-Istati Membri.









L-ANNESS

LISTA TAL-MARD

Il-Grupp 1

Mard endemiku, bla ħsara għall-kontroll mandatarju jew volontarju u/jew miżuri għall-qerda fuq il-bażi ta' l-ifrat jew tal-merħliet

— Tuberkolożi taċ-ċanga

— Bruċellożi taċ-ċanga

— IBR/IPV (AI + unita ta' l-embrijuni)

— Bruċellożi tan-nagħaġ u tal-mogħoż (B. melitensis)

— Enzootic bovine leukosis (EBL)

— Il-marda ta' Aujeszky

— Salmonella pullorum

— Salmonella gallinarum

— Anthrax

— Maedi/Visna u CAEV

— IBR/IPV (tipi oħra ta' intrapriża)

— Il-marda ta' Johnes (paratuberculosis)

— Mycoplasma gallisepticum

▼M1

— Il-plewropnewmonja ta’ l-ifrat li tittieħed

▼M3

— African swine fever

▼M8

— Il-heartwater trasmess permezz ta' l-insetti vetturi fid-dipartimenti Franċiżi lil hemm mill-baħar

— Il-babesjosi trasmessa permezz ta' l-insetti vetturi fid-dipartimenti Franċiżi lil hemm mill-baħar

— L-anaplasmosi trasmessa permezz ta' l-insetti vetturi fid-dipartimenti Franċiżi lil hemm mill-baħar

▼M9

— Il-marda vesikolari tal-ħnieżer

— Il-marda klassika endemika tal-ħnieżer

— In-nekrosi ematopejka li tittieħed (IHN)

▼M12

— Anemija infettiva tas-salamun (ISA – AIS) ( 29 )

— L-Ilsien ikħal f’żoni endemiċi jew ta’ riskju kbir ( 30 )

▼B

Il-Grupp 2

Żoonosijiet jew epizootics mhux kopert x’ imkien ieħor

— Rabja

— Echinococcosis

— Bovine spongiform encephalopathy (BSE) jew kull mard ieħor li jiżviluppa bil-mod.

▼M14

— Il-Campylobacteriosis u l-aġenti tagħha

— IL-Listeriosis u l-aġenti tagħha

— Is-Salmonellosi (salmonella żoonotika) u l-aġenti tagħha

— It-Trichinellosis u l-aġenti tagħha

— Il-Verotoxigenic Escherichia coli.